b'\n_START_ARTICLE_\nProduktionsteknolog\n_START_PARAGRAPH_\nEn produktionsteknolog er en uddannelse, hvis form\xc3\xa5l er at uddanne personer til at kontrollere driften af maskiner, sikre produkternes kvalitet og/eller milj\xc3\xb8hensyn. En produktionsteknolog kan v\xc3\xa6lge at specialisere sig i forskellige omr\xc3\xa5der, og arbejdsopgaverne varierer derfor beroende p\xc3\xa5 specialeomr\xc3\xa5de. Den h\xc3\xb8rer under erhvervsakademiuddannelse.\n_START_SECTION_\nJob\n_START_PARAGRAPH_\nSom f\xc3\xa6rdiguddannet produktionsteknolog\xc2\xa0kommer man typisk til at arbejde med at\xc2\xa0konstruere og udvikle nye produkter samt deltage\xc2\xa0i planl\xc3\xa6gningen og styringen af produktionen._NEWLINE_Med et job som produktionsteknolog kan arbejdet best\xc3\xa5 i at kontrollere driften af maskiner, sikre produkternes kvalitet og tage hensyn til milj\xc3\xb8et. Det g\xc3\xa6lder dog for de fleste ans\xc3\xa6ttelserb, at man som produktionsteknolog skal styre planl\xc3\xa6gningen og koordinationen af produktionen. Alle produktionsteknologer skal have et stort kendskab til maskiner, fremstillingsmetoder, materialer og milj\xc3\xb8styring._NEWLINE_De fleste finder besk\xc3\xa6ftigelse i industrivirksomheder._NEWLINE_Det er ogs\xc3\xa5 muligt at l\xc3\xa6se videre til en professionsbacheloruddannelse i produktudvikling og teknisk integration.'